逆天奇案2|林夏薇黑雨步行千級樓梯腳都震 遇行雷兜頭劈勁牙煙
無綫劇《逆天奇案2》播出兩星期,收視節節上升,劇情十分緊湊,觀眾肉緊追看他們查案與感情抉擇,原來拍攝背後,同樣有不少特別難忘情節出現,日前陳展鵬、林夏薇、張穎康、黃智賢(Ben)及蔣祖曼5位主角,更互相「出賣」互爆大家拍攝時搞笑一面,和幕前情節同樣精彩。
陳展鵬與林夏薇這一對究竟可否破鏡重圓?觀眾都期待林夏薇原諒第三者馮盈盈之外,亦能重新接受陳展鵬,而其中一幕陳展鵬約林夏薇見面希望表白想復合卻被拒絕,觀眾亦有共鳴感到心酸,原來背後拍這一幕認真辛酸,因為要步行超過 1000 級樓梯在一棵大樹旁拍攝,除了行到氣咳,陳展鵬大爆一向都有運動的林夏薇,當日都行到腳震震。
林夏薇笑談「腳震事件」,她說:「當日更是黑雨警告,大家都冒住畀雷劈嘅危險去拍,唔係講笑,真的有個雷兜頭劈下來,等了幾小時才稍為雨停了,爭取時間步行超過 1000 級樓梯上去,拍完再趕快落樓梯,驚又再行雷閃電,這個人(陳展鵬)就在笑我是否落樓梯腳在震,我的確是控制不到肌肉,因為腳好攰,不停在顫抖,被他發現了,常拿來取笑我。」
至於全劇「最疏扶」的主角,他們都說非張穎康莫屬,經常都偷閒練高爾夫球。 張穎康笑說:「我這個精神病人,喺監獄裏面,又不用化妝及梳頭,我在等大家埋位有好多時間嘛,又對住成個草地,既然我車尾長期有兩枝高爾夫球棍,就當然利用一下時間練習啦,點知俾工作人員拍低咗視頻,話我真的似足精神病人,所以這個角色不用培養情緒,我一嚟就入戲。」
林夏薇就笑指這齣劇個個都係運動健將,她亦無蝕底穿瑜珈衫做運動,不過陳展鵬透露他與黃智賢劇中經常都有劇烈打鬥動作場面,有次林夏薇終於有機會一展身手,但一個起飛腳動作就踼足個多小時,估計起碼踢了 50 次以上,他笑問林夏薇: 「拍打戲好唔好玩呀?」林夏薇話: 「真係好攰呀!腳都瘀哂!」
至於黃智賢與蔣祖曼這一對,幕前就甜蜜溫馨,但蔣祖曼說要爆料,原來黃智賢是開籠雀,她說: 「阿Ben一日到黑,只要未埋位前就唱歌,表演慾非常強,有時拍到半夜突然傳來午夜歌聲,佢話可以令大家唔眼瞓,不過佢真係唱得好好聽,更俾我偷拍到他,我成日都問佢幾時帶我去登台。」黃智賢亦讚蔣祖曼都唱得好好聽,原本《逆天》首輯之後都想一齊情侶檔登台,可惜遇上疫情,但機會留俾有準備的人,他就是等機會再孖住一齊去唱歌。蔣祖曼即說: 「有好多首本歌,隨時都可以配合,我都好想掘金呀。」黃智賢笑言: 「我哋去到邊度都係好拍檔呀! 」